Kαλά μου παιδιά καλησπέρα,

στόχος αυτού του μαθήματος είναι η επανάληψη στους βασικούς όρους της πρότασης και συγκεκριμένα στο αντικείμενο. Αφού διαβάσετε τη θεωρία παρακάτω, προχωρήστε στην επίλυση των ασκήσεων 1 και 2 των σελίδων 23 και 24 από τον παρακάτω σύνδεσμο <http://ebooks.edu.gr/courses/DSEPAL-A119/document/4ecdfce42dp4/4ecdfd4czfcr/4ecdfd18yzj3.pdf>, τις οποίες θα φωτογραφίσετε και θα αποστείλετε στο προσωπικό μου viber αριθμό.

**Μονόπτωτα και δίπτωτα ρήματα**

Μονόπτωτα είναι τα ρήματα που χρειάζονται ως συμπλήρωμα ένα μόνο αντικείμενο, που βρίσκεται σε πτώση αιτιατική ή γενική

Π.χ. Η μητέρα καθαρίζει το σπίτι

 Μου μίλησε πολύ άσχημα

Δίπτωτα είναι τα ρήματα που χρειάζονται ως συμπλήρωμα δύο αντικείμενα, που βρίσκονται στην ίδια ή και σε διαφορετική πτώση

Π.χ. Τα εγγόνια έδωσαν στον παππού δώρα

 Τους δάνεισε χρήματα

**Άμεσο και Έμμεσο Αντικείμενο**

Τα δίπτωτα ρήματα συντάσσονται με δύο αντικείμενα από τα οποία το ένα λέγεται:

 Άμεσο γιατί σε αυτό μεταβαίνει άμεσα η ενέργεια του υποκειμένου του ρήματος

 και το άλλο

 Έμμεσο, γιατί σε αυτό μεταβαίνει έμμεσα η ενέργεια του υποκειμένου του ρήματος.

Το άμεσο αντικείμενο είναι συνήθως σε αιτιατική και απαντά στην ερώτηση «τι;»

Το έμμεσο αντικείμενο είναι συνήθως σε πτώση γενική και απαντά στην ερώτηση «σε ποιον;» ή μερικές φορές σε αιτιατική και απαντά στην ερώτηση «ποιον»

 - Στα ρήματα που συντάσσονται με γενική και αιτιατική το άμεσο είναι αυτό που βρίσκεται σε αιτιατική και το έμμεσο αυτό που βρίσκεται σε γενική

Π.χ**. Του** έκανα **σινιάλο** από μακριά

 Έμμεσο Αντ. Άμεσο Αντ.

 -Στα ρήματα που συντάσσονται με δύο αιτιατικές το άμεσο είναι αυτό που δηλώνει πρόσωπο εκτός αν μπορεί να αντικατασταθεί με εμπρόθετο αντικείμενο, οπότε είναι έμμεσο

Π.χ**. Με** ρώτησε **κάτι**

 Άμεσο Αντ. 'Εμμεσο Αντ.

 - Στα ρήματα που συντάσσονται με δύο αιτιατικές που δηλώνουν πράγμα , το έμμεσο αντικείμενο είναι εκείνο που μπορεί να αντικατασταθεί με εμπρόθετο αντικείμενο

Π.χ. Έσπειρε **το χωράφι λαχανικά** ( με λαχανικά)

 Άμεσο Αντ. Έμμεσο Αντ.